CELEX: 32021R1218
Language: el
Date: 2021-07-26 00:00:00
Title: Εκτελεστικός κανονισμός (ΕΕ) 2021/1218 της Επιτροπής της 26ης Ιουλίου 2021 για την τροποποίηση του εκτελεστικού κανονισμού (ΕΕ) αριθ. 79/2012 όσον αφορά την αποθήκευση και αυτοματοποιημένη πρόσβαση σε πληροφορίες σχετικά με τις απαλλασσόμενες από τον ΦΠΑ εισαγωγές στο πλαίσιο του «καθεστώτος εισαγωγής»

27.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 267/12
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1218 ΤΗΣ ΕΠΙΤΡΟΠΗΣ
         της 26ης Ιουλίου 2021
         για την τροποποίηση του εκτελεστικού κανονισμού (ΕΕ) αριθ. 79/2012 όσον αφορά την αποθήκευση και αυτοματοποιημένη πρόσβαση σε πληροφορίες σχετικά με τις απαλλασσόμενες από τον ΦΠΑ εισαγωγές στο πλαίσιο του «καθεστώτος εισαγωγής»
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 904/2010 του Συμβουλίου, της 7ης Οκτωβρίου 2010, για τη διοικητική συνεργασία και την καταπολέμηση της απάτης στον τομέα του φόρου προστιθεμένης αξίας (1), και ιδίως το άρθρο 17 παράγραφος 2,
         Εκτιμώντας τα ακόλουθα:
         
                     (1)
                  
                  
                     Το άρθρο 17 παράγραφος 1 στοιχείο ε) του κανονισμού (ΕΕ) αριθ. 904/2010, το οποίο προστέθηκε με τον κανονισμό (ΕΕ) αριθ. 2017/2454 του Συμβουλίου (2), εισήχθη για να καταστεί δυνατή η ανταλλαγή πληροφοριών μεταξύ των κρατών μελών όσον αφορά το καθεστώς εισαγωγής που προβλέπεται στον τίτλο XII κεφάλαιο 6 τμήμα 4 της οδηγίας 2006/112/ΕΚ του Συμβουλίου (3), το οποίο εφαρμόζεται από την 1η Ιουλίου 2021.
                  
               
                     (2)
                  
                  
                     Το άρθρο 17 παράγραφος 1 στοιχείο ε) και το άρθρο 21 παράγραφος 1 του κανονισμού (ΕΕ) αριθ. 904/2010 απαιτούν από τα κράτη μέλη να αποθηκεύουν τις πληροφορίες που συλλέγουν σχετικά με τις απαλλασσόμενες από τον φόρο προστιθέμενης αξίας (ΦΠΑ) εισαγωγές σύμφωνα με το άρθρο 143 παράγραφος 1 στοιχείο γα) της οδηγίας 2006/112/ΕΚ και να χορηγούν σε άλλα κράτη μέλη αυτοματοποιημένη πρόσβαση στις εν λόγω πληροφορίες, με σκοπό να βοηθούνται τα κράτη μέλη στον εντοπισμό διαφορών στην υποβολή δηλώσεων ΦΠΑ και δυνητικών απατών όσον αφορά τον ΦΠΑ.
                  
               
                     (3)
                  
                  
                     Πληροφορίες σχετικά με τις εν λόγω απαλλασσόμενες από τον ΦΠΑ εισαγωγές συλλέγονται από εθνικές τελωνειακές αρχές σύμφωνα με τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (4) και διαβιβάζονται στην Επιτροπή με τη χρήση του ηλεκτρονικού συστήματος που αναφέρεται στο άρθρο 56 παράγραφος 1 του εκτελεστικού κανονισμού (ΕΕ) 2015/2447 της Επιτροπής (5). Για λόγους αποδοτικότητας, η αποθήκευση και η αυτοματοποιημένη πρόσβαση σε πληροφορίες σχετικά με τις απαλλασσόμενες από τον ΦΠΑ εισαγωγές που απαιτούνται βάσει του άρθρου 17 παράγραφος 1 στοιχείο ε) και του άρθρου 21 παράγραφος 1 του κανονισμού (ΕΕ) αριθ. 904/2010 θα πρέπει να πραγματοποιούνται με τη χρήση του ίδιου ηλεκτρονικού συστήματος.
                  
               
                     (4)
                  
                  
                     Οι τεχνικές λεπτομέρειες όσον αφορά την αυτόματη αναζήτηση των πληροφοριών που αναφέρονται στο άρθρο 17 παράγραφος 1 στοιχείο ε) του κανονισμού (ΕΕ) αριθ. 904/2010 καθορίζονται στο άρθρο 55 του εκτελεστικού κανονισμού (ΕΕ) 2015/2447. Το άρθρο 55 παράγραφος 3 του εκτελεστικού κανονισμού (ΕΕ) 2015/2447 επιτρέπει στις εθνικές φορολογικές αρχές να έχουν πρόσβαση σε δεδομένα σε συγκεντρωτική μορφή στο ηλεκτρονικό σύστημα που αναφέρεται στο άρθρο 56 παράγραφος 1 του εκτελεστικού κανονισμού (ΕΕ) 2015/2447.
                  
               
                     (5)
                  
                  
                     Το άρθρο 5α του εκτελεστικού κανονισμού (ΕΕ) αριθ. 79/2012 της Επιτροπής (6) καθορίζει τις τεχνικές λεπτομέρειες της αποθήκευσης και της αυτοματοποιημένης πρόσβασης στις πληροφορίες σχετικά με τις απαλλασσόμενες από τον ΦΠΑ εισαγωγές που απαιτούνται βάσει του άρθρου 17 παράγραφος 1 στοιχείο στ) του κανονισμού (ΕΕ) αριθ. 904/2010. Επομένως, το άρθρο 5α παράγραφος 1 του εκτελεστικού κανονισμού (ΕΕ) αριθ. 79/2012 θα πρέπει να τροποποιηθεί ώστε να καθοριστούν οι τεχνικές λεπτομέρειες της αυτόματης αναζήτησης των πληροφοριών που αναφέρονται στο δεύτερο μέρος του άρθρου 17 παράγραφος 1 στοιχείο ε) του κανονισμού (ΕΕ) αριθ. 904/2010.
                  
               
                     (6)
                  
                  
                     Προκειμένου ο παρών κανονισμός να εφαρμόζεται από την ίδια ημερομηνία με τον κανονισμό (ΕΕ) 2017/2454, με τον οποίο προστέθηκε το άρθρο 17 παράγραφος 1 στοιχείο ε) του κανονισμού (ΕΕ) αριθ. 904/2010, ο παρών κανονισμός θα πρέπει να αρχίσει να εφαρμόζεται από την 1η Ιουλίου 2021.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής διοικητικής συνεργασίας,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 5α παράγραφος 1 του εκτελεστικού κανονισμού (ΕΕ) αριθ. 79/2012 αντικαθίσταται από το ακόλουθο κείμενο:
            
               
                  «1.   Η αποθήκευση και η αυτοματοποιημένη πρόσβαση από τις αρμόδιες αρχές στις πληροφορίες που αναφέρονται στο άρθρο 17 παράγραφος 1 στοιχεία ε) και στ) του κανονισμού (ΕΕ) αριθ. 904/2010 πραγματοποιούνται μέσω του ηλεκτρονικού συστήματος που αναφέρεται στο άρθρο 56 παράγραφος 1 του εκτελεστικού κανονισμού (ΕΕ) 2015/2447 της Επιτροπής (*1).
               
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιουλίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Ιουλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 268 της 12.10.2010, σ. 1.
         
            (2)  Κανονισμός (ΕΕ) 2017/2454 του Συμβουλίου, της 5ης Δεκεμβρίου 2017, για την τροποποίηση του κανονισμού (ΕΕ) αριθ. 904/2010 για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας (ΕΕ L 348 της 29.12.2017, σ. 1).
         
            (3)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
         
            (4)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
         
            (5)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
         
            (6)  Εκτελεστικός κανονισμός (ΕΕ) αριθ. 79/2012 της Επιτροπής, της 31ης Ιανουαρίου 2012, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 904/2010 του Συμβουλίου για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας (ΕΕ L 29 της 1.2.2012, σ. 13).